VEGA og Live Nation præsenterer
**Manic Street Preachers fejrer klassikeren *Everything Must Go* i VEGA***Det kan ikke tælles på én hånd, hvor mange gange Walisiske Manic Street Preachers har skrevet sig ind i musikhistorien med deres socialpolitiske rockhits. Lørdag d. 23. april fejrer bandet 20 års-jubilæet for* Everything Must Go *i Store VEGA.*

Den Walliske trio fejrer deres fjerde album *Everything Must Go* med en jubilæumsturné, hvor de spiller hele albummet samt et sæt med mere sjældne og kuriøse hits fra deres bagkatalog samt helt nye sange.

**Parade af klassikere**
*Everything Must Go* udkom i 1996, da britpop var på sit højeste, blev det bandets første massive kommercielle gennembrud, solgte over en millions eksemplarer i England og indbragte bandet flere Brit-awards.

Med stærke singler som ”[A Design for Life](https://www.youtube.com/watch?v=TfEoVxy7VDQ)”, ”[Everything Must Go](https://www.youtube.com/watch?v=uU5trjpFus0)”, ”[Kevin Carter](https://www.youtube.com/watch?v=hLDr0QNCUd4)” og ”[Australia](https://www.youtube.com/watch?v=EG3fou1E6os)” er der noget at glæde sig til som rock-fan. Flere af sangene fra albummet har været en fast dele af Manic Street Preachers’ shows, mens andre ikke er blevet spillet live siden 1996.

Albummet var det første bandet udgav efter deres sangskriver og guitarist Richey Edwards forsvandt. Engelske musikmagasiner som NME og Q har ofte albummet på deres lister over de bedste udgivelser nogensinde.

**Udadskuende album**

[Manic Street Preachers](https://www.facebook.com/manicstreetpreachers/?fref=ts) seneste regulære album Futurology – det tolvte af slagsen – udkom I 2014. I følge bandet var det et af deres mest optimistiske til dato og et udtryk for al den inspiration de får fra rejser, musik og kunst.

Gaffa gav albummet fem stjerner med på vejen og følgende beskrivelse.
“*Manic Street Preachers har, trods alle deres paroler og attituder, altid været et meget britisk orienteret band. Universet og stilen på*Futurology *overrasker og folder sig ud som bandets langt mest kontinentale og udadskuende album…Det er ambitiøst, varieret og med den presserende puls, der kendetegner waliserne, når de er bedst*.”

**Fakta om koncerten**

Manic Street Preachers (WAL)

Lørdag d. 23. april kl. 20

Store VEGA, Enghavevej 40, 1764 Kbh. V

Billetpris: 360 kr. + gebyr

Billetsalget starter torsdag 28. januar kl. 10.00 er via vega.dk og Billetnet Ticketmaster